آئی ایف ایس سی اتھارٹی
ہندوستان میں جی آئی ایف ٹی آئی ایف ایس سی سے جہازوں کے حصول، فنانسنگ اور لیزنگ کی راہ ہموار کرنے والی کمیٹی نے اپنی رپورٹ آئی ایف ایس سی اے کو پیش کر دی
ہندوستان میں جی آئی ایف ٹی آئی ایف ایس سی سے جہازوں کے حصول، فنانسنگ اور لیزنگ کی راہ ہموار کرنے والی کمیٹی نے اپنی رپورٹ انٹرنیشنل فنانشل سروسز سینٹرز اتھارٹی  کو پیش کر دی ہے۔
آئی ایف ایس سی اے کی طرف سے 24 جون 2021 کو حکومت ہند، گجرات میری ٹائم بورڈ، صنعت اور مالیاتی ماہرین اور ماہرین تعلیم کے نمائندوں کے ساتھ محترمہ وندنا اگروال کی صدارت میں تشکیل دی گئی کمیٹی نے ایس. اے. ایف. اے. ایل.  کے عنوان سے اپنی رپورٹ 28 اکتوبر 2021 کو آئی ایف ایس سی اے کو پیش کر دی ہے۔
کمیٹی نے مشاہدہ کیا کہ ایک بڑی ساحلی پٹی، بڑھتی ہوئی گھریلو منڈی اور بین اقوامی سمندری تجارت کے علاوہ گہری بحری روایات اورہنرمند جہاز رانوں کے باوجود بین الاقوامی شپنگ سیکٹر میں ہندستان کا آج بھی حصہ بہت کم ہے۔ اس طرح وہ شپنگ سروسز خاص طور پر شپ فنانس خالصتاً درآمد کرنے والا ملک بن کر رہ گیا ہے۔
کمیٹی نے جہازوں کے حصول، فنانسنگ اور لیزنگ کیلئے اس کا موازنہ عالمی سطح کے سب سے چوٹی کے سمندری مرکزوں سے کرتے ہوئے ہندستان میں آئی ایف ایس سی میں موجودہ قانونی اور ریگولیٹری نظام کی 360 ڈگری کی جانچ کی۔ اس نے اخراجات بشمول آئی ایف ایس سی اور ان مراکز میں اس کاروبار کو کرنے کے سرمائے اور آپریٹنگ اخراجات اور ٹیکس کے اخراجات میں فرق کا اندازہ لگانے کے لئے مالیاتی ماڈل تیار کئے۔ اس نے ہندستان کے جہاز رانی کے شعبے کی ترقی کی کہانی کو سمجھنے میں رکاوٹوں کی نشاندہی کی۔ اس نے انڈیا-آئی ایف ایس سی میں ایک مضبوط جہاز کے حصول، فنانسنگ اور لیزنگ کے نظام کے لئے درکار تبدیلیوں پر کام کرنے کی خاطر اسٹیک ہولڈرز سے وسیع مشاورت کی۔ اس مقصد کے لئے اس نے شپنگ ویلیو چین میں جہاز کی تعمیر، فلیگنگ، آپریٹنگ، اور مرمت کے علاوہ ری سائیکلنگ کے معاون روابط پر بھی جامع طور پر غور کیا۔انڈیا-آف شور آئی ایف ایس سی کے ملکیت اور لیز والے جہازوں پر کم لاگت کی اور مسابقتی شپنگ خدمات کی ترسیل پر توجہ مرکوز رکھی گئی ہے جو غیر ملکی حریفوں کے برابر ہے۔
کمیٹی نے اس گرین فیلڈ وینچر کو انڈیا آئی ایف ایس سی میں لانے کے لئے درکار اہم اور ضروری تبدیلیاں پیش کی ہیں۔ یہ تبدیلیاں قانونی اور ریگولیٹری ڈومینز، راست اور بالواسطہ ٹیکسیز، شپ فنانس اور کاروبار کرنے میں آسانی کے عالمی بہترین طریقوں پر روشنی ڈالتی ہیں۔ رپورٹ میں ہندستان کی شپنگ انڈسٹری میں حقیقی تبدیلی کی صلاحیت کو سمجھنے کے لئے مفید سفارشات فراہم کی گئی ہیں۔ کمیٹی نے محسوس کیا ہے کہ ہندستانی پرچم والے جہازوں کو برانڈ ویلیو دینے کے لئے یہ مناسب وقت ہے۔ میری ٹائم انڈیا ویژن 2030 اور اس سے آگے کے مقاصد کے حصول کے لئے یہ کام دو طرفہ عالمی تجارت میں حصہ لے کر، ہندستان کے بازار کے لئے فائدہ مند لین دین کو محفوظ بنا کر، نیلے سمندروں کی ڈیکاربونائزیشن اور ہریالی کو فروغ دے کر اور انڈیا-آئی ایف ایس سی میری ٹائم کا فائدہ اٹھاکر کیا جا سکتا ہے۔
بنیادی طور پر، کمیٹی نے یہ نتیجہ اخذ کیا ہے کہ مالیاتی خدمات کے لئے تصور کردہ آئی ایف ایس سی کا تصور قدرتی طور پر ایس اے ایف اے ایل پروڈکٹس اور سروسز، بشمول ذیلی اداروں تک پھیلایا جانا چاہیے۔اس میں جہاز کو لیز پردینےیا بطور 'مالی مصنوعات' کسی بھی آلے کی آپریٹنگ لیز کی اطلاع عام کرنا شامل ہوسکتا ہے تاکہ جہاز لیز پر دینے والے اداروں کو آئی ایف ایس سی میں یونٹ قائم کرنے کے قابل بنایا جا سکے۔ کمیٹی نے بڑی تعداد میں مال بردار جہازوں کی درآمد کے لئے موجودہ آر او ایف آر نظام کی قیمتوں اور دیگر حدود پر قابو پانے کے علاوہ ریگولیشن، ٹنیج ٹیکس اور دیگر ٹیکس اور سمندری نظام کی عالمی بینچ مارکنگ کے ساتھ 'انڈین آئی ایف ایس سی کنٹرولڈ ٹنیج' کی ایک نئی قسم متعارف کرانے کی تجویز پیش کی ہے۔ انڈیا-آئی ایف ایس سی کے لئے تیار کردہ مالیاتی ماڈلز کے ذریعے شناخت کئے گئے مسابقتی فرق کی بنیاد پر براہ راست اور بالواسطہ ٹیکس تبدیلیاں تجویز کی گئی ہیں۔
ویب لنک کے ذریعے کمیٹی کی رپورٹ حاصل کی جا سکتی ہے:
https://ifsca.gov.in/CommitteeReport